cyanic-selkie/wikianc huggingface dataset:
Siesta
Pietų Azijoje iki industrializacijos buvo ypatingai paplitęs popiečio miegas po lengvo masažo naudojant garstyčių aliejų; šio ritualo metu taip pat buvo įprasta lengvai užkąsti: tikėta, kad šios tradicijos laikymasis žmogų padaro geresniu. Bangladeše ir Vakarų Bengalijoje ji vadinama bhat - ghum, kas reiškia „ryžių miegas“ (miegas užvalgius ryžių).
Japonijos kompanijų ofisuose darbuotojai skatinami pasinaudoti specialiais „Snūstelėjimo kambariais“ arba turi „stalines pagalves“, darbuotojams nusnūsti prie darbo stalo.
Tyrimai rodo, kad popietinis miegas sutampa su biologiniais žmogaus organizmo poreikiais. Nesenas tyrimas (publikuotas 2007 m.) taip pat teigia, kad pietų miegą praktikuojantiems žmonėms mažesnė širdies infarkto tikimybė.
Cardiff City FC
Istorija
Tuo laikotarpiu klubo populiarumas ėmė augti, tačiau dėl prasto stadiono, įsikūrusio Sophia Gardens, nebuvo priimtas į naujai kuriamą Pietų lygos antrąjį divizioną (Southern League Second Division). Keletą metų „Kardifas“ rungtyniavo šiame stadione arba greta esančiuose miestuose, kol 1910 m. persikėlė į naujai pastatytą „Ninian Park.“ Stadionas leido komandai žaisti minėtoje lygoje, o pirmosiose rungtynėse klubas 1–2 nusileido „Aston Villa FC“. Tais metais buvo nupirktas pirmasis žaidėjas (Jack Evans iš „Cwmparc FC“, kuris ir pelnė vienintelį komandos įvartį tose rungtynėse), klube atsirado treneris, kuriuo tapo žaidžiantysis kapitonas Davy McDougall.
Debiutiniame sezone buvo užimta 4 vieta, o sekančiame 1912–1913 m. „Kardifas“ laimėjo čempionatą ir pateko į aukštesnę lygą. Čia pirmame sezone buvo užimta 3 vieta, tačiau vėliau turnyro rengimas nutrūko dėl prasidėjusio Pirmojo pasaulinio karo. Šiam pasibaigus, komanda, kaip stipriausias Velso klubas, buvo pakviesta dalyvauti Anglijos futbolo sistemoje.
1924 m. „Kardifas“ užėmė 2 vietą Futbolo lygos Pirmajame divizione, o sekančiais metais pasiekė FA Taurės turnyro finalą, kuriame nusileido „Sheffield United FC“. 1927 m. klubas dar kartą pasiekė taurės finalą, kuriame 1–0 įveikė „Arsenal FC“ ir tapo pirmąja ne Anglijos komanda, laimėjusia šį trofėjų. Be to, tai buvo pirmosios futbolo rungtynės, kurias tiesiogiai transliavo BBC radijo stotis.
1927–1928 m. sezone „Kardifas“ užėmė 6 vietą Futbolo lygos Pirmajame divizione, tačiau po metų iš jo iškrito į Anglijos futbolo lygą. 1931 m. jis atsidūrė dar žemesnėje lygoje, Pietų divizione (Football League Third Division South). Klubas keletą kartų keitė trenerius, tačiau rezultatai nepagerėjo, o 1937 m. iškilo grėsmė komandai išnykti, nes gaisras sunaikino jų „Ninian Park“ stadioną. Vis dėlto daugiausia ištikimų gerbėjų dėka klubo reikalai ėmė taisytis, buvo nupirkti keli nauji futbolininkai, tačiau 1939 m. futbolo čempionatų organizavimas nutrūko dėl vėl kilusio karo.
1946–1947 m. „Kardifas“ laimėjo Pietų diviziono varžybas ir grįžo į Antrąją lygą, kurioje triumfavo 1951–1952 m. Vis dėlto aukštesnėje lygoje įsitvirtinti nepavyko ir po 1956–1957 m. sezono komanda vėl atsidūrė Antojoje lygoje, iš kurios paskilti sugebėjo 1960 m.
Septintajame dešimtmetyje „Kardifas“ dėka dalyvavimo Velso futbolo taurės varžybose debiutavo Europos taurių turnyruose. Pirmosios tarptautinės varžybos įvyko 1964–1965 m. sezone su Danijos „Esbjerg fB“, kuris buvo eliminuotas bendru rezultatu 1–0. Nors tais metais Taurių laimėtojų taurės turnyre klubas pasiekė ketvirtfinalį, kuriame nusileido „Real Zaragoza SAD“, Antrosio lygos čempionate buvo užimta vos 20 vieta. Tame sezone komandoje debiutavo 16 metų Džonas Tošakas, vėliau 8 metus rungtyniavęs „Liverpool FC“, o baigęs aktyvią karjerą tapo treneriu.
Po 2 metų Taurių laimėtojų taurės turnyre „Kardifas“ eliminavo tokius klubus kaip „Shamrock Rovers FC“, „NAC Breda“ ir „Torpedo“, o pusfinalyje susitiko su „Hamburger SV“. Po svečiuose pasiektų lygiųjų 1–1, į Ninian Park susirinkę 43 tūkst. žiūrovų išvydo svečių pergalę rezultatu 3–2. Tai buvo didžiausias komandos pasiekimas Europos taurių varžybose.
Tolimesni „Kardifo“ pasirodymas tiek vietiniame čempionate, tiek kituose turnyruose nebuvo labai sėkmingi, kol 2000 m. klubą įsigijo Libano verslininkas Sam Hammam. Klubo rezultatai ėmė gerėti ir 2003–2004 m. sezone jie jau rungtyniavo Pirmajame divizione, kuriame užėmė 13 vietą, tačiau netrukus susidūrė su finansiniais sunkumais ir turėjo parduoti rezultatyviausią savo puolėją Robert Earnshaw, kitais metais – dar keletą pagrindinės sudėties futbolininkų, bet pavyko išsilaikyti turnyro lentelės viduryje.
2006 m. pabaigoje miestas patvirtino planus statyti naują stadioną, o klubo vadovu tapo verslininkas Peter Ridsdale. Pagerėjus finansinei situacijai, į komandą atėjo tokie žaidėjai kaip Robbie Fowler ir Jimmy Floyd Hasselbaink, o 2008 m. po ilgos pertraukos buvo FA Taurės finalas, kuriame nusileista „Portsmouth FC“ 0–1.
Pasausiai
Pasausiai – kaimas šiaurės vakarinėje Anykščių rajono savivaldybės dalyje, 1 km į pietryčius nuo Surdegio.
Cardiff City FC
Istorija
2010 m. liepos mėn. „Kardifas“ persikėlė į naują stadioną, o vadovavimą klubui perėmė Malaizijos verslininkai. Klubas 4 metus iš eilės patekdavo į lygos atkrintamąsias varžybas, tačiau jose vis iškrisdavo, kol 2012–2013 m. sezone užėmė 1 vietą ir pirmą kartą laimėjo kelialapį į Premier League.
Debiutinis sezonas stipriausioje Anglijos lygoje susiklostė nelengvai ir po pirmojo rato komanda atsidūrė turnyrinės lentelės apačioje. 2014 m. vasario 2 d. buvo atleistas klubo treneris Malky Mackay, dirbęs nuo 2011 m., o į jo vietą paskirtas buvęs „Manchester United FC“ žaidėjas Ole Gunnar Solskjær.
PCI
thumb|Plokštė su PCI jungtimi (dešinėje) thumb|Lizdai prietaisams su PCI jungtimi įstatyti PCI – periferinė komponentų sąsaja. Tai didelės spartos jungtis skirta vaizdo, garso plokštėms, modemui ir kitų kompiuterio komponentų prijungimui. Ji greitesnė už ISA jungtį, bet lėtesnė už AGP jungtį, kuri skirta tik grafinėms plokštėms jungti. Įprastinis PCI greitis yra 33 MHz.
Pilypas Ruigys
Pilypas Ruigys (,, 1675 m. kovo 31 d. Katinava, Stalupėnų apskritis – 1749 m. balandžio 6 d. Valtarkiemis, Gumbinės apskritis) – Mažosios Lietuvos filosofas, filologas, tautosakininkas, giesmių eiliuotojas, vertėjas, evangelikų liuteronų kunigas.
Biografija
1695–1698 m. gyveno Kaune. Baigęs universitetą ir tapęs kandidatu kunigo vietai užimti, Ruigys kurį laiką vertėsi privatinėmis pamokomis. Spėjama, kad su tuo ir yra susijęs jo buvimas Kaune.
1708 m. Įsruties (dabartinio Černiachovsko) apygardos bažnyčios vadovai Ruigį paskyrė Valtarkiemio klebonu, kur jis praleido likusią savo gyvenimo dalį. Įsitraukęs į lietuvišką veiklą, Ruigys 1743 m. susipažino su K. Donelaičiu, paskirtu į kaimyninę Tolminkiemio parapiją. Bendravimas turėjo trukti iki Ruigio mirties – apie penketą šešetą metų (1743-1749 m.).
Religiniai darbai
1727 m. išėjo „Naujasis testamentas“ (vokiškai ir lietuviškai). Tai kelių vertėjų darbas, tarp kurių svarbiausią vaidmenį atliko Ruigys, tačiau perengėju pasirašė vyriausias karališkasis Prūsijos rūmų pamokslininkas J. J. Kvantas (Quandt, 1682-1772). Antrą kartą šis vertimas pasirodė po metų, papildytas dar Dovydo pslamėmis iš Senojo Testamento. Taip pat P. Ruigys yra išvertęs dalį (11 pamokslų) Karaliaučiaus  universiteto profesoriaus Ch. Langhanzeno (Langhansen) „Trumpo ir prasto išguldymo visų nedidelės ir šventų dienų evangelijų“ (1750, 1751). Ruigys pažymėtas ir kaip vertėjas „Naujojo Testamento“ 1735-1749 m. leidimuose, parengė pirmąjį Biblijos vertimą į lietuvių kalbą.
„Lietuvių-vokiečių ir vokiečių-lietuvių kalbų žodynas“
1747 m. Ruigys išleido „Lietuvių-vokiečių ir vokiečių-lietuvių kalbų žodyną“ (Lexicon Germanico-Lithvanicum et Lithvanico-Germanicum). Žodynas buvo pradėtas rengti 1733 m., o 1744 m. parašyta pratarmė. Vokiškoje žodyno dalyje Ruigys pasirėmė Ch. E. Veismano abipusiu lotynų-vokiečių kalbų žodynu (1741 m.), o lietuviškoje dalyje – E. Dicelijaus leksikografiniais darbais, taip pat K. Sirvydo trikalbiu žodynu ir F. V. Hako abipusiu lietuvių-vokiečių kalbų žodynu (1730 m.). Tuos darbus jis papildė savo paties ir kitų surinkta gyvosios kalbos medžiaga. Žodyno pratarmėje Ruigys apžvelgė ankstesnius lietuviškus žodynus, pažymėjo, kad Prūsijos dvasininkai menkai temoka lietuvių kalbą, pasisakė prieš lietuvių germanizaciją. Ruigys rinko gyvosios liaudies kalbos žodžius ir posakius. Jo žodynas buvo pirmasis spausdintas žodynas tautosakine medžiaga.
„Meletema“ ir „Lietuvių kalbos tyrinėjimas“
thumb|Pilypo Ruigio 1745 m. knygos Betrachtung der littauischen Sprache in ihrem Ursprunge, Wesen und Eigenschaften (Lietuvių kalbos kilmė, esmė ir savybės) titulinis lapas P. Ruigys lotyniškai parašė mokslinį traktatą apie lietuvių kalbą – „Meletema“ (graik. meletema - tyrinėjimas). Pirmą jos variantą Ruigys parašė apie 1708 m., bet dėl daugelio priežasčių tuo metu nepavyko paskelbti. Jį pertvarkydamas, parengė naują „Meletemos“ variantą ir 1735 m. nusiuntė į Angliją savo pažįstamam anglikonų kunigui Dovydui Vilkui (Wilkins). Sumanymas nebuvo įgyvendintas. Tuomet P. Ruigys šią lingvistinę studiją išvertė į vokiečių studiją ir ji kiek paredaguota buvo išleista Karaliaučiuje 1745 m. Graikiškas pavadinimas Meletema buvo pakeistas vokišku Bertrachtung.
„Lietuvių kalbos tyrinėjimas“ (Betrachtung der littauischen Sprache) spausdinti buvo pradėtas 1745 m., tačiau išleistas 1747 m. viena knyga su žodynu ir gramatika. Jame iškelti trys pagrindiniai Ruigiui labiausiai rūpėję klausimai: lietuvių kalbos kilmė, esmė ir savybės. Kartu jam rūpėjo apginti lietuvių kalbos autoritetą, parodyti, kad ji nėra prastesnė už kitas. Iš viso „Tyrinėjimas“ turi septyniolika skyrių ir „Priedą“. Liečiama daug lingvistinių klausimų (gramatika, fonetika, sintaksė).
Pirmiausiai Ruigys aiškinasi iš kokio žodžio kilo pats Lietuvos pavadinimas. Apžvelgęs įvairius samprotavimus, kurie aiškino nelietuviškas to krašto vardo formas, P. Ruigys ima lietuvišką formą „Lietuva“ ir sieja tą formą su hidronimu „lieti“. Labiausiai Ruigiui rūpi iš kurios kalbos kilusi lietuvių kalba ir kokios kalbos yra jos „giminaitės“. Aiškindamas lietuvių kalbos „genealoginį medį“, autorius palygina lietuvių kalbą su beveik trisdešimčia kalbų. Jis neprieštarauja nuomonei, kad lietuvių kalba yra gimininga slavų kalbai, tačiau ją labiau laiko „seserimi“, o iš slavų atėjusius barbarizmus laikė bendrais tų kalbų žodžiais.
Daugiausiai pastangų Ruigys įdėjo siekdamas įrodyti lietuvių ir graikų kalbų giminystę. Jo išvadomis, lietuvių kalba yra kilusi iš graikų. Čia jis plačiai lygina lietuvių ir graikų žodžius, jų kaitymą, jungimą. Lietuvių kalboje randa apie 400 žodžių, panašių į graikiškus (pvz.: penki ir pente, keturi ir tetares, avis ir ovis).
Galiausiai jis padaro išvadą, kad lietuvių kalba, nors ir turėdama daug panašumų su kitomis kalbomis, yra savita, savarankiška. Bendrybės su kitomis kalbomis nesudaro lietuvių kalbos esmės. Apibūdinamas jos esmę ir ypatybes, Ruigys žymia dalimi remiasi liaudies šaltiniais, tautosaka. Anot jo, kalbą labai švelnina dažnas garsų r, l ir gausus deminutyvų vartojimas. Kita būdinga lietuvių kalbos ypatybe Ruigys laiko jos žodingumą, sinonimų gausumą. Sakysim, lietuviai turi žodžius žilas, širmas, pilkas, rainas, o vokiečiai tik grau.
Ruigys „Tyrinėjime“ pirmasis paskelbė lietuvių liaudies dainų. 1) Jaunimo meilės dainą „Duktė palydėjo savo mylimąjį“, 2) jaunimo humoristinę dainą „Tai, kuri nemoka plonai verpti“, 3) vestuvinę dainą „Ištekančios dukters atsisveikinimas“. Tai buvo trys lietuvių liaudies dainų lietuviški originalūs tekstai su paties traktato autoriaus vertimais į vokiečių kalbą.
Taip pat P. Ruigys dar lyg laikėsi XVIII a. pradžios nuostatos, kad liaudies dainos turi tik kalbinę vertę - leidžia taisyklingai išmokti lietuvių kalbą, kaip ir apskritai kita lietuvių tautosaka - patarlės, priežodžiai, mįslės. Jis taip pat liudija, kad lietuvių kalba nėra vien valstiečių, bet ir bajorų kalba, o tiksliau, visos tautos, ne vien jos žemesniojo luomo kalba.
Hamhungas
Hamhungas (hangul: 함흥시 handža: 咸興市 translit.: Hamhŭng) – miestas rytinėje Šiaurės Korėjos dalyje, prie Sončhongano upės. Hamgion Namdo regiono centras. 874 tūkst. gyventojų (2005 m., antras pagal dydį šalies miestas).
Svarbus transporto mazgas. Turi Hėnamo avanportą prie Japonijos jūros. Svarbus chemijos pramonės centras. Mašinų, aliuminio metalurgijos, elektronikos, tekstilės (šilko, vilnos), maisto, celiuliozės pramonė. Šalia miesto yra hidroelektrinių kompleksas. Yra 3 universitetai.
Visagino savivaldybės taryba 2003–2007 m.
Visagino savivaldybės taryba – Visagino savivaldybės atstovaujamoji institucija, išrinkta 2002 m. gruodžio 22 d.
Partijos
Rinkimai įvyko 2002 m. gruodžio 22 d. Rinkimuose gavo vietų:
Nuorodos
Oficiali svetainė
Do What U Want
„Do What U Want“ – amerikiečių atlikėjos Lady Gaga antrasis singlas iš trečiojo studijinio albumo „Artpop“ (2013). Daina išleista 2013 m. spalio 21 d. Daina įrašyta kartu su JAV atlikėju R. Kelly. Kūrinio iš trauka pirmą kartą pasirodė ausinių „Beats“ reklamoje, „BestBuy“ prekyvietės video klipe, spalio 17 dieną.
Įrašymas ir kompozicija
„Do What U Want“ dainos prodiuseriai – Lady Gaga ir Paul „DJ White Shadow“ Blair. Dainos žodžiai – „You can’t stop my voice / 'Cause you don’t own my life / But do what you want with my body“.
Išleidimas ir reklama
Dainos ištrauka pirmą kartą išgirsta „Best Buy/Beats“ reklamoje 2013 m. spalio 17 d.  Reklaminio singlo albumo viršelyje vaizduojama Lady Gaga nugara. Nuotraukoje atlikėja dėvi apatinius.
Įvertinimas
„Billboard“ žurnalo žurnalistas Lars Brandle rašė, kad daina labai patiko, nes primena devintąjį dešimtmetį. Dainoje skambantis Lady Gaga balsas primena Christina Aguilera balsą. „Daily Beast“ žurnalistas dainą pavadino „grynu pop dangumi“. „Consequence of Sound“ žurnale daina pavadinta „neįkvepiančia ir hyperseksualizuota filmų „Twin Shadow“ ar „Drive“ muzikinių takelių ripp-off’u“
Pardavimai
Skaitmeninių atsisiuntimų topuose Jungtinėse Valstijose singlas per pirmąsias 5 valandas pateko į pirmąją vietą (#1).
Christina Aguilera Remix
Lady Gaga Daina „Do What U Want“ atlikta kartu su Christina Aguilera, realybės šou „Balsas“, oficialiai išleista 2014 m. sausio 1 d.; tai buvo jų pirmasis bendras darbas kartu. Singlas buvo išleistas Jungtinėse Valstijose, Kanadoje ir Meksikoje 2014 m. sausio 1 d., o viena diena vėliau ir visame pasaulyje. Po pasiūlymo dalyvauti projekte „Balsas“ 2013 m. gruodžio mėnesį, Gaga norėjo dainą atlikti kartu su atlikėja Christina Aguilera. Aguilera taip pat buvo labai patenkinta, kad dainą galės atlikti kartu su Lady Gaga.
Gruodžio 24 d. Christina socialinio tinklalapio Twitter savo paskyroje parašė: „Dirbu kažką ypatingo“ ir pridėjo nuotrauką, kurioje vaizduojama dainininkė įrašų studijoje. Sesija parodyta svetainėje kartu su dainininke Carly Simon, Martha Vineyard, Oak Bluffs ir prodiuseriu Jimmy Parr. Kitą savaitę, buvo paskelbta, kad bus išleista studijinė dainos „Do What U Want“ versija, atlikta kartu su Christina Aguilera. Remiantis Alexa Camp iš „Slant“ žurnalo žiniomis, pasakyta, kad Aguilera atliks ne R. Kelly žodžius, o kitus. Galutinė dainos versija išleista po vidurnakčio, 2014 m. sausio 1 d.
Daina „Do Waht U Want“ su Christina Aguilera sulaukė labai gerų kritikų vertinimo. Kritikai tikina, kad atlikėjos labai tinka bendradarbiavimui ir kartu gali sulaukti didelės komercinės sėkmės. Amy Sciarretto, rašydas PopCrush tinklalapyje, pasakė, kad Aguilera savo partiją atliko be priekaištų, net pajuokavo, kad tai geriau negu su atlikėju R. Kelly. Kritikas Camp pridėjo, kad Lady Gaga balsas pirmena Christinos balsą. Melissa Locker iš žurnalo „Time“ teigia, kad perrašyta dainos versija su Christina būtų sulaukusi didesnės komercinės sėkmės, nei su R. Kelly.
DJWS Remix
Daina „Do What U Want“ (DJWS Remix) su R. Kelly ir reperiu Rick Ross buvo išleista 2013 m. gruodžio 20 d. Ross per interviu su MTV žurnalistais sakė, kad jis ruošiasi dendradarbiauti su Gaga. Daina prasideda su R. Kelly vokalu, kai atliekama nauja įžanga, taip pat pritaria reperis Ross. Lady Gaga balsas apibūdinamas kaip nostalgiškas ir trenkiantis. Tai yra 2013 metų nauja žanro synth R&B era. Molly Wardlow iš „the channel“, sakė, kad Rick Ross repas dainoje buvo nebūtinas. „Spin“ žurnalo žurnalistas Chris Martin sakė, kad darbas su Rick Ross atrodo „juokingas“ ir turi panašumų su Jay-Z bendradarbiavimnu su Beyonce. Mike iš Idolator teigia, kad ši dainos versija iš vis nebuvo reikalinga.
Kodinis pavadinimas
Kodinis pavadinimas – žodis ar žodžių grupė, skirta kokiam nors objektui pavadinti, ypač siekiant nuslėpti šio objekto tapatybę.
Manoma, kad pirmasis kodinius pavadinimus karinėms operacijoms vadinti ėmė naudoti Vokietijos Generalinis štabas besibaigiant Pirmajam pasauliniam karui (1917-18 m.). Šie pavadinimai visų pirma turėjo padidinti saugumą, tačiau taip pat palengvino kalbą apie operacijas. Be to, parinkti kodiniai pavadinimai turėjo būti ne tik įsimenami, bet ir įkvepiantys.
Skiauterėtasis žagaris
Skiauterėtasis žagaris (Clavulina cristata) – žagarinių (Clavulina) genties grybų rūšis.
Vaisiakūniai šakoti, 2-6 cm aukščio, auga pavieniui arba grupėmis, balti, gelsvi ar net rudo atspalvio. Šakelės daugiašakės arba dvišakės, jų viršūnėlės smailios, aštriai dantytos. Kotas iki 2 cm ilgio, kartais jo visai nėra. Trama balta, be ypatingo kvapo ir skonio. Sporos beveik rutuliškos, 7-11 x 5-10 μm.
Būdingi požymiai: šakelių viršūnėlės giliai dantytos.
Augimo laikas: vasara ir ruduo. Auga ir pavieniui, ir grupėmis ant žemės, lapuočių ir spygliuočių miškuose, parkuose. Valgomas. Menkavertis. Nedažnas.
Naujoji Akmenė
Naujoji Akmenė – miestas šiaurės Lietuvoje, Šiaulių apskrityje, 61 km į šiaurės vakarus nuo Šiaulių ir 46 km į rytus nuo Mažeikių, greta sienos su Latvija. Akmenės rajono savivaldybės centras, Naujosios Akmenės miesto seniūnija, yra Naujosios Akmenės kaimiškosios seniūnijos centras.
miniatiūra|250px|left|Kultūros rūmai
Stovi Naujosios Akmenės Šv. Dvasios Atsiuntimo bažnyčia (pašventinta 1999 m.), Naujosios Akmenės evangelikų bažnyčia, Veikia Akmenės rajono savivaldybės viešoji biblioteka, kultūros rūmai (1958 m.), rajono centrinė ligoninė, pensionas, paštas (LT-85001), Akmenės rajono apylinkės teismas. Stovi miesto laikrodžio bokštas (28 m). Pietrytiniame miesto pakraštyje stovi pagrindinė miesto įmonė – AB „Akmenės cementas“.
Etimologija
Anksčiau šio miesto vietoje buvo kaimas Karpėnai. 1949 m. jame imti statyti gyvenamieji namai ir cemento gamykla, o 1952 m. kaimas pervadintas Naujosios Akmenės vardu, suteikiant arčiausiai esančio miesto Akmenės vietovardį ir miesto tipo gyvenvietės statusą.
Geografija
Svarbiausi keliai ir. Rytiniame miesto pakraštyje yra botanikos sodas „Puošmena“, nedidelis Antano Čiapo botanikos sodas. Mieste yra Karpėnų geležinkelio stotis.
Istorija
Pasak istorikų ir archeologų, miesto apylinkės buvo gyvenamos žemgalių genčių. 1652 m. miesto vietoje minimas Akmenės dvarui priklausęs Karpėnų kaimas.
1945 m. liepos 27 d. LSSR Vyriausybė priėmė nutarimą Karpėnų kaime statyti cemento gamyklą, nes čia buvo cementui tinkamų klinčių klodų. 1947 m. pradėti gamyklos statybos parengiamieji darbai: Karpėnų kaime pastatytas pirmasis gyvenamasis namas, už 1,3 km nuo gamyklos paskirta 30 ha aikštelė gyvenvietės statybai, pirmieji statybininkai ir į statybas atvežti kaliniai įkurdinti paskubomis suręstuose mediniuose barakuose ar tiesiog palapinėse. 1949 m. Valstybinis statybos trestas Nr. 3 pastatė pirmuosius gyvenamuosius namus dabartinėje Taikos gatvėje. 1952 m. statybos persikėlė į dabartinę Nepriklausomybės gatvę, tais metais ėmė veikti pirmosios cemento degimo krosnys. 1952 m. rugsėjo 21 d. pradėjo veikti pirmoji cemento gamybos technologinė linija.
1952 m. sausio 31 d. Lietuvos SSR AT prezidiumo įsaku Karpėnų kaimas pavadintas „miesto tipo gyvenvietė Naujoji Akmenė“. 1962 m. į Naująją Akmenę perkeltas Akmenės rajono centras, 1965 m. rugpjūčio 25 d. ji gavo miesto teises.
Sovietmečiu mieste pagrindinė miesto įmonė buvo Darbo raudonosios vėliavos ordino SSRS 50-mečio cemento ir šiferio gamybinis susivienijimas „Akmencementas“. Geriausiais laikais jame per 4 valandas buvo galima išgauti tiek cemento, kad užtektų 100 butų namui pastatyti. Prie įmonės kūrėsi ir miestas, pastatyti kultūros rūmai, Kosmonautų ir Tarybų gyvenamieji rajonai, sveikatos miestelis (ligoninė, poliklinika, profilaktoriumas, sporto rūmai), veikė statybinių medžiagų gamybinis kombinatas, Klaipėdos gelžbetoninių konstrukcijų gamyklos ir Telšių „Masčio“ trikotažo fabriko cechai. 1979 m. atidarytas Naujosios Akmenės miesto stadionas ir sporto centras.
Gran Kanarijos stadionas
Estadio Gran Canaria yra įvairios paskirties stadionas Gran Kanarijos las Palme, Ispanijoje. Daugiausiai naudojamas futbolo varžyboms. Namų rungtynes žaidžia UD Las Palmas klubas. Klubas prieš tai žaidė Estadio Insular. Stadionas pastatytas 2003 m. ir talpina 31 250 žiūrovų.
Naujoji Akmenė
Istorija
1998 m. balandžio 17 d. patvirtintas Naujosios Akmenės herbas.
Gyventojai
miniatiūra|250px|right|Nepriklausomybės alėja miniatiūra|250px|right|[[Naujosios Akmenės evangelikų bažnyčia]]
Tautinė sudėtis
thumb|250px|[[Eternit Baltic banguotų lakštų gamykla – vienintelė Baltijos šalyse.]]
Gran Kanarijos stadionas
Muzikos renginiai
Be futbolo, vyko ir muzikos renginiai. Grojo tokie atlikėjai ar muzikos grupės kaip: Bryan Adams, Shakira, La Oreja de Van Gogh, Joaquín Sabina ir Joan Manuel Serrat, Andrés Calamaro, Juanes, Gloria Estefan, Sting bei kiti.
Asmuo (reikšmės)
Asmuo gali reikšti:
Gaubės
Gaubės – kaimas Skuodo rajono savivaldybėje, 10 km nuo Daukšių, prie kelio. Prateka Bartuva.
Beckham
Beckham:
Mis Visata
Mis Visata (angl. Miss Universe) – kasmet nuo 1952 m. vykstantys gražiausios pasaulio merginos rinkimai.
1952 m. JAV, Kalifornijos drabužių kompanija Pacific Mills pirmą kartą surengė konkurso ceremoniją. Pirmąja konkurso nugalėtoja tapo Armi Kuusela iš Suomijos.
Papildomi apdovanojimai
Daugiausia kartų laimėjo:
Daugiausia kartų laimėjo: Venesuela (4 kartus, 1992, 1994, 1996, 1998)
Daugiausia kartų laimėjo: Venesuela (2 kartus, 1993, 1996)
Nuorodos
Miss Universe 1964
Splin
Splin (arba Splean; rus. спЛин) – Rusijos roko grupė, susikūrusi 1993 m. Pirmąjį savo albumą išleido 1994 m.
Grupė susikūrė, kai vokalistas Aleksandras Vasiljevas buvo supažindintas su klavišininku Nikolajumi Rostovskiu. Jie įkūrė grupę ir, rizikuodami A. Vasiljevo darbo vieta teatro institute, pradėjo naktimis įrašinėti albumą instituto įrašų studijoje.
Nepaisant nesibaigiančių gandų apie grupės galimą išsiskyrimą, A. Vasiljevas ir kompanija koncertuoja įvairiuose Rusijos ir pasaulio scenose.
Kalookanas
Kalookanas  – miestas Filipinuose, Lusono saloje, Manilos metropolijoje, į šiaurę nuo Manilos. Lengvoji, maisto, chemijos, metalurgijos, elektronikos pramonė. Yra universitetas.
Istorija
Kalookanas įkurtas 1762 m. Miesto teisės suteiktos 1962 m.
Okeaninis eskortininkas
thumb|right|250px|Buvęs okeaninis eskortininkas, dabar Garcia klasės fregatas USS „Koelsch“ (FF 1049) Okeaninis eskortininkas (kodas DE) – buvęs JAV Karinio jūrų laivyno karo laivų tipas, atsiradęs iš Antrojo pasaulinio karo laikų laivų tipo minininkai eskortininkai. Šie laivai buvo skirti veikti konvojų palydose kaip priešpovandeniniai laivai. Jie buvo numatyti gaminti karo atveju prasidėjus mobilizacijai arba kaip pigios gamybos karo laivai taikos metais.
Šio tipo karo laivų korpusų kodas buvo DE, perimtas iš Antrojo pasaulinio karo laikų, kai šis kodas reiškė minininkus eskortininkus. Iki 1975 m. birželio 30 d. kodu DE buvo žymimi okeaniniai eskortininkai, skirti kovai su povandeniniais laivais, o kodu DEG – raketiniai okeaniniai eskortininkai, skirti kovai su aviacija ir ginkluoti trumpo nuotolio priešlėktuvinėmis raketomis RIM-24 Tartar.
Po to pervadinti į fregatas (kodas FF) ir raketines fregatas (kodas FFG), kad pavadinimas labiau atitiktų kitų valstybių laivų tipų klasifikacijas.
Smalvykščio pelkė
Smalvykščio pelkė – pelkė (plyninė žemapelkė) šiaurės rytų Lietuvoje, Zarasų rajone, 2 km į pietus nuo Smalvų, aplink Smalvykščio ežerą. Plotas – 3,28 km². Vidaus sausumos sudaro 7,5 ha. Pelkę supa Gailiutiškės miškas.
Durpių klodo vidutinis storis 2,0 m (didžiausias – 4,6 m). Durpių ištekliai 5,8 mln. m³. Durpės žemapelkinės plyninės, jų peleningumas 6,1 %.
Smalvykščio pelkė patenka į Gražutės regioninį parką, Smalvo–Smalvykščio kraštovaizdžio draustinį. Čia auga retas pelkinis vikšris.
Newport County AFC
Niuporto „County“ – Velso futbolo klubas iš Niuporto. Kartą laimėjo, bet žaidžia Anglijos sistemoje.
Sezonai
Šaltinis:
Robin Antin
Robin Antin (g. 1961 m. liepos 6 d.) – amerikiečių choreografė, muzikinių klipų režisierė, aktorė, šokėja, drabužių dizainerė ir verslininkė.
1995 m. Los Andžele ji įkūrė moderniosios burleskos trupę „Pussycat Dolls“. Per dešimtį metų ji panaudojo „Pussycat Dolls“ ženklą įvairiuose srityse: kaip 2003 m. sukūrė R&B muzikinę grupę; Las Vegase įkūrė naktinį klubą bei kazino; ir taip pat režisavo bei vedė realybės šou.
Kaip choreografė, Antin dirbo su tokiais atlikėjais kaip Paris Hilton, Pink, The Offspring ir No Doubt. Taip pat ji buvo atsakinga už choreografiją keliuose filmuose. 2009 m. ji išleis fitneso DVD.
Ji yra žvaigždžių kirpėjo-stilisto Jonathan Antin (jis dirbo su Madonna, Ricky Martin ir kt.), režisieriaus Steve Antin ir aktoriaus Neil Antin sesuo. Taip pat jos gera draugė (nuo mokyklos laikų) yra aktorė Christina Applegate.
„Pussycat Dolls“
Keletas šaltinių teigia, kad Robin Antin pradėjo vystyti idėją apie modernų kabaretą 1993 m. su savo draugėmis Linh Le ir Christina Applegate (draugės nuo mokyklos laikų). Pats pirmas pasirodymas įvyko 1995 m. Grupė įsikurdino Los Andželo naktiniame bare „Viper Room“, kur jos pasiliko iki 2001.
Dabar trupė yra įsikūrusi Las Vegaso „Pure Nightclub“ naktiniame klube, „Caesars Palace“ kazino. „Pussycat Dolls“ šou šiame klube yra pavadinimu „Pussycat Dolls Lounge“, tačiau vokalistės šou nepasirodo. 2007 m. vasario mėnesį „Caesars Palace“ rūmuose, netoli „Pussycat Dolls Lounge“, atidarė „Pussycat Dolls“ vardo kazino.
2003 m. trupė buvo perorganizuota į pop/R&B muzikinę grupę. Jų pirmasis singlas buvo išleistas 2004 m. Tais pačiais metais ir išleido pirmąjį, debiutinį albumą „PCD“. Grupė yra viena geriausiai komerciškai debiutavusi grupė 2005 m. ir pardavusi apie 5 milijonus įrašų pasauliniu mastu. „Pussycat Dolls“ išleido antrąjį studijinį albumą „Doll Domination“.
„Girlicious“
„Girlicious“ yra dar viena Robin merginų pop muzikos grupė, kurios narės yra Natalie Mejia, Nichole Cordova, Chrystina Sayers. 2009 m. birželį Tiffanie Anderson paliko grupę. Grupę Robin sukūrė realybės šou „Pussycat Dolls Present: Girlicious“ metu. „Girlicious“ debiutinį albumą „Girlicious“ išleido 2008 m. rugpjūčio 12 d..
„The Paradiso Girls“
„The Paradiso Girls“ – merginų muzikos grupė iš JAV, kurią sukūrė Robin Antin 2007 metais. Robin turėjo viziją padaryti „Pussycat Dolls“ grupės prototipą Europos rinkai. Grupė pradėjo įrašinėti albumą nuo 2007 m., kada pradėjo rodyti šou „The Pussycat Dolls Present“. „The Paradiso Girls“ studijinis albumas pasirodė 2009 m.
Drabužių linija
Per 2008 m. Antin su La Senza korporacija kūrė „Burleskos/Pussycat Dolls“ stiliaus moterišką apatinio trikotažo liniją. Linijos pavadinimas yra „Shhh…by Robin“.
Utenos rajono savivaldybės taryba
Utenos rajono savivaldybės taryba – Utenos rajono savivaldybės bendruomenės atstovaujamoji savivaldos institucija, atsakinga už savivaldos teisės, savo funkcijų ir bendruomenės iškeltų uždavinių įgyvendinimą bendruomenės interesais savivaldybės teritorijoje. Taryba renkama ketveriems metams visuotiniuose, slaptuose, laisvuose ir lygiuose rinkimuose pagal Lietuvos Respublikoje registruotų politinių partijų pateiktus kandidatų sąrašus. Rinkėjai – savivaldybės teritorijos gyventojai, gali keisti kandidatų eilę sąraše, penkiems kandidatams suteikdami pirmumo balsus.
Tarybą sudaro 27 tarybos nariai. Naujai išrinktos tarybos nario įgaliojimai prasideda, o ankstesnės kadencijos tarybos nario įgaliojimai baigiasi nuo tos dienos, kurią naujai išrinkta taryba susirenka į pirmąjį posėdį.
Per du mėnesius nuo pirmojo naujai išrinktos savivaldybės tarybos posėdžio sušaukimo dienos turi būti išrinktas savivaldybės meras, paskirti mero pavaduotojas ir savivaldybės administracijos direktorius, sudaryti tarybos komitetai ir tarybos kolegija. Savivaldybės tarybos veiklos tvarką ir formas nustato Vietos savivaldos įstatymas ir savivaldybės tarybos veiklos reglamentas.
Savivaldybės taryba savo įgaliojimus įgyvendina kolegialiai savivaldybės tarybos posėdžiuose. Tarybos posėdžiams klausimus rengia komitetai bei komisijos savo posėdžiuose, tarybos narių frakcijos bei savivaldybės administracija. Taryba svarstomais klausimais priima sprendimus ir kontroliuoja jų įgyvendinimą.
Savivaldybė yra Lietuvos savivaldybių asociacijos narė.
Nuorodos
Oficiali svetainė
Kučkeliai
Kučkeliai – kaimas šiaurės vakarinėje Anykščių rajono savivaldybės dalyje, 2 km į pietryčius nuo Surdegio.
EuroBasket 2013 D grupė
EuroBasket 2013 D grupė yra viena iš keturių pirmo etapo 2013 m. Europos krepšinio čempionato grupių. Šios grupės rungtynės vyks Koperyje Bonifika Hall arenoje nuo rugsėjo 4 iki rugsėjo 9 d. Iš šios grupės į kitą etapą pateks pirmos trys komandos.
Lenkų karinė organizacija
Lenkų karinė organizacija (, peoviakai) – slapta karinė organizacija, įkurta 1914 m. spalio mėn. Varšuvoje Juzefo Pilsudskio. Jis iki 1917 m. liepos mėn. buvo organizacijos vyr. komendantas, vėliau jai vadovavo Edvardas Rydz-Šmiglas.
Istorija
Veikė Lenkijos karalystėje, Galicijoje, Ukrainoje, Lietuvoje, Gudijoje, Rusijoje. Rengėsi ginkluotai kovai su Rusija, vėliau ir su Austrija-Vengrija bei Vokietija dėl Lenkijos nepriklausomybės. Peoviakai organizavo jaunimo karinį mokymą, žvalgybą, rengė sabotažus, diversijas. 1915–1916 m. organizacijai vadovavo Nacionalinis centro komitetas. 1915 m. Lenkijos karalystę okupavus Vokietijai peoviakai ėmė veikti pusiau legaliai, daug jos narių įstojo į Austrijos-Vengrijos kariuomenėje suformuotus lenkų legionus. Kai 1916 m. lapkričio mėn. buvo paskelbtas Dviejų imperatorių manifestas, POW nuo 1917 m. sausio mėn. tapo pavaldi Laikinajai valstybės tarybai. 1917 m. balandžio mėn. organizacijoje buvo 11 292 nariai, iš jų 36 aukštieji karininkai, 46 žemesnieji karininkai, 440 puskarininkių ir 10 770 kariai. 1917 m. liepos mėn. J. Pilsudskis, uždraudęs Austrijos-Vengrijos ir Vokietijos kariuomenėse tarnavusiems lenkams prisiekti ištikimybę šioms valstybėms, buvo suimtas, POW vėl grįžo į pogrindį.
1918 m. peoviakai dalyvavo nuginkluojant Lenkijos teritorijoje esančią kitų valstybių kariuomenę. 1918 m. lapkričio mėn. organizacija tapo pavaldi Laikinajai liaudies vyriausybei Liubline, o gruodžio mėn. įsiliejo į Lenkijos kariuomenę. Ukrainoje veikė iki 1920 m. birželio mėn. Panašios organizacijos 1918–1919 m. veikė Didžiojoje Lenkijoje, Lietuvoje, 1919–1921 m. Silezijoje. Jos dalyvavo rengiant Didžiosios Lenkijos ir Silezijos sukilimus.
POW Lietuvoje
thumb|280px|Lenkija ir kaimyninės valstybės 1923–1938 m. Raudonai pažymėta vad. Dmovskio linija, t. y. lenkų delegacijos Paryžiaus taikos konferencijos (1919 m.) dalyviams siūlyta Lenkijos siena
1919 m. vasarą, vykdant iš Varšuvos gautą įsakymą, pradėta rengti perversmą, siekiant suformuoti Kaune prolenkišką vyriausybę, kuri sutiktų sudaryti Lietuvos ir Lenkijos sąjungą. Perversmo rengimui vadovavo L. Vasilevskis. Kitaip nei tikėjosi organizatoriai, šalininkų kariuomenėje ir politinėse partijose surasta nedaug, platesnės visuomenės paramos POW neturėjo. Perversmas turėjo įvykti 1919 m. rugpjūčio 29 d. naktį. Tą pačią naktį lietuvių karininkai, gavę žvalgybos žinių, kurias suteikė lenkų kariuomenės žvalgybos skyriaus karininkas majoras Petras Vrublevskis ir remiami šaulių, suėmė dalį organizacijos narių. Iki 1919 m. rugsėjo mėn. pabaigos dauguma Kauno apygardos vadovų buvo suimti, surastas POW archyvas, organizacija panaikinta.
1920 m. gruodžio 11-24 d. buvo teisiami 73 asmenys. Valstybės kaltintoju lenkų sąmokslininkų byloje buvo Juozas Papečkys. Dauguma nuteistųjų iš karto amnestuoti. Kiti paleisti anksčiau laiko arba iškeisti į Vilniuje kalinčius lietuvius.
Imperatoriškasis rūmų teismas
thumb|Imperatoriškojo rūmų teismo posėdis, 1750 m. [[graviūra]] Imperatoriškasis rūmų teismas – iki pat uždarymo 1806 m. greta Imperijos rūmų tarybos (Reichshofrat) aukščiausios instancijos teismas Šventojoje Romos imperijoje, įsteigtas imperatoriaus Maksimiliano I.
1495 m. spalio 31 d. teismą įsteigus būstinė buvo Frankfurte. Kiti rezidavimo miestai – Vormsas, Augsburgas, Niurnbergas, Rėgensburgas, Špejeris ir Eslingenas.
Imperijos rūmų teismo pirmtakas – Karališkasis rūmų teismas (Königliches Kammergericht), posėdžiavęs ten, kur apsistodavo karalius. XV a. Habsburgai tapo imperijos valdovais. Kadangi jie valdė dideles teritorijas ir už Vokietijos ribų, valdovas dažnai nebūdavo Šventosios Romos imperijoje, o su juo neveikdavo ir aukščiausiasis teismas. Jurisdikcinę veiklą dėl to galėjo ištikti krizė. Siekiant pagerinti administravimą Vormso reichstage 1495 apsispręsta dėl reformų. Paskelbta „Amžinoji taika“ (Ewiger Landfriede) – uždrausta tarpusavyje kariauti, naudoti prievartą prieš kitus imperijos pavaldinius. Taikai užtikrinti bei teisti pažeidėjus reichstage nuspręsta įsteigti Imperatoriškąjį rūmų teismą.
AVVA
AVVA – televizijos kanalas, transliuojantis programą kabelinės televizijos abonementams Jonavos mieste. 1992 m. įkūrė kabelinę televiziją tiekianti bendrovė UAB „AVVA“. „AVVA“ abonentų skaičius - 9 000. Siūlomi 2 programų paketai. Informacinės laidos transliuojamos kiekvieną vakarą (20 val.). Vėliau laidos kartojamos vakare.
Transliuotojas - UAB „AVVA“. Direktorius Algimantas Žalkauskas (nuo pat įsteigimo). 15 darbuotojų. Kabelinės televizijos filmavimo grupėje dirba redaktorės ir operatoriai. Pasak „AVVA“, jonaviečiai dažnai kreipiasi į „AVVA“-os žurnalistus, negalėdami išspręsti įvairių problemų.
Istorija
1992 m. kovo 31 d. Lietuvos radijo ir televizijos komisija UAB „AVVA“ suteikė licenciją kabelinės televizijos tinklu retransliuoti kabelinės televizijos ir radijo programas bei transliuoti savo pačių parengtas televizijos programas. Taip pat suteikta teisė reklamuoti ir perteikti informaciją kabelinio ryšio linijomis. Pirmieji abonentai buvo žmonės, norintys gauti daugiau informacijos apie transliuojamas programas kitose šalyse (ypač tuo metu Lietuvoje nerodomi kino filmai bei sporto programos). Nuo pat bendrovės įsikūrimo populiarumo sulaukė informacinės laidos. Iš pradžių jos buvo transliuojamos 1 kartą per savaitę, vėliau – 2.
1999 m. Spaudos radijo ir televizijos fondas iš dalies finansavo projektą apie Jonavos krašto dvarus ir palivarkus. Buvo sukurta 13 kultūrinių laidų, kuriose pasisakė žymiausi Jonavos kraštiečiai.
Gaučiškė
Gaučiškė – kaimas Kelmės rajono savivaldybėje, 1 km į rytus nuo Liolių. Stūkso Gaučiškės piliakalnis.
Netoliese įsikūrusi ir Gaučiškė II.
Las Pinjasas
Las Pinjasas  – miestas Filipinuose, Lusono saloje, Manilos metropolijoje, prie Manilos įlankos. 472,8 tūkst. gyventojų (2000 m.). Automobilių gamybos, lengvoji, maisto pramonė. Prekyba. Yra universitetas.
Statutinė teisė
Statutinė teisė (, Statutory Law) – angloamerikiečių teisės normos, kurias priima teisėkūros įgalioti subjektai (pvz., Jungtinės Karalystės parlamentas) įstatymų ir žemesnio lygmens aktų forma.
Statute Law priešpastatoma paprotinei bendrajai teisei (Common Law), susiformavusiai paprotinės bei bylų teisės Case Law'' pagrindu. Statutinė teisė yra viršesnė už Case Law; parlamentui priėmus įstatymą, turi būti taikomas jis, o ne teismo precedentas teisinės kolizijos atveju.
Dioritas
thumb|Dioritas Dioritas – intrūzinė vidutinio rūgštingumo magminė uoliena. SiO2 kiekis joje 52-65 %. Pagrindinis dioritą sudarantys mineralai – plagioklazas (andezinas ar oligoklazas), raginukė, rečiau augitas ar biotitas, kvarcas kartais būna kalio feldšpatas. Be šių mineralų diorite būna magnetito, apatito, ilmenito, cirkono. Uolienos spalva – tamsiai žalia, rausvai žalia.
Carlos Tartiere stadionas
Estadio Municipal Carlos Tartiere (dar žinomas kaip Nuevo Carlos Tartiere) yra įvairios paskirties stadionas Ovjede, Ispanijoje. Daugiausiai naudojamas futbolo varžyboms. Talpina 30 500 žiūrovų. Pastatytas vietoje seno, to paties pavadinimo stadiono, statyto 1932 m. Namų rungtynes žaidžia Real Oviedo CF.
2000 m. rugsėjo 17 d. sužaistos pirmosios futbolo rungtynės tarp La Liga klubų Real Oviedo ir Real Betis. Pirmąjį įvartį įmušė svečių futbolininkas Robert Jarni. Pirmąjį įvartį šeimininkams pelnė Roberto Losada. Stadionas oficialiai atidarytas 2000 m. rugsėjo 20 d., kurią vyko draugiškos rungtynės tarp Real Oviedo ir FK Partizan.
The Economist
miniatiūra|right|Savaitraščio [[logo]]
thumb|right|1846 m. numeris
„The Economist“ – Jungtinės Karalystės verslo, finansų, ekonomikos ir politikos savaitraštis.
2022 m. tiražą sudaro ~600 tūkst. kopijų.
1843 m. išleistas pirmasis numeris, įkūrėjas ir tuo metu vyriausiasis redaktorius – James Wilson.
Anksčiau priklausė „Financial Times“ grupei.
Lietuvoje
2010 m. pasirodė pirmasis žurnalo „IQ. The Economist“ numeris. Leidžia žiniasklaidos bendrovė „Naujienų centras“, pasirašiusi bendradarbiavimo sutartį su „The Economist“ leidėjais. „Naujienų centras“ įsigijo išskirtines teises lietuvių kalba ir Lietuvos teritorijoje skelbti „The Economist“ straipsnius spaudoje ir internete.
Pilkasis žagaris
Vaisiakūniai 3-8 cm aukščio, krūmiškai išsišakoję: šakos ir šoninės šakelės tankios, plokščios arba apvalios, trumpomis, bukomis, rečiau smailiomis, dantytomis viršūnėlėmis, pilkos, pilkai rusvos spalvos. Kotas iki 3 cm aukščio ir 6 mm storio, baltas arba šakelių spalvos. Trama stipraus grybų kvapo. Sporos 6-11 x 6-10 μm.
Būdingi požymiai: šakelių viršūnėlės bukos, retai nusmailėjusios ar dantytos.
Augimo laikas: ruduo. Auga ir pavieniui, ir grupelėmis. Jaunas valgomas, menkavertis. Neretas, vietomis dažnas.
Literatūra
Lietuvos grybų atlasas, Vincentas Urbonas, Kaunas, Lututė, 2007, ISBN 978-9955-692-59-1, psl. 455
Mike Bryan
Maikas Brajanas (g. 1978 m. balandžio 29 d.) – profesionalus JAV tenisininkas. Tarp 2005 ir 2006 metų Maikas kartu su broliu dvyniu Bobu dalyvavo septyniuose iš eilės Didžiojo kirčio turnyrų vyrų dvejetų varžybų finaluose. Tris iš jų broliai laimėjo.
Maikas gimė 1978 m. balandžio 29 d.. Maikas kartu su broliu jau laimėjo 54 ATP titulus iš jų 7 Didžiojo Kirčio turnyrų titulus.
Šeima
Maikas turi brolį dvynį Bobą, kuris taip pat yra profesionalus tenisininkas, mama Keitė Brajan yra buvusi profesionali tenisininkė, tėtis Veinas Brajanas – teisininkas, muzikantas ir teniso treneris.
Asmeninis gyvenimas
Maikas baigė Rio Mesa vidurinę mokyklą Oksnarde, Kalifornijoje, o po to mokėsi Stanfordo universitete.
Maikas, kaip ir jo brolis turi polinkį muzikai, dėl to sukūrė muzikos grupę. Joje Maikas grojo būgnu, Bobas elektriniu pianinu, o tėtis Veinas gitara. Prie šios grupės dažnai prisijungia bičiuliai Endis Rodikas, Mardis Fišas ir Jan-Maiklas Gambilas.
Mikrovamzdeliai
Mikrovamzdeliai, arba mikrotubulės ( 'mažas' + 'vamzdis') – ląstelės citoskeleto elementai. Yra 25 nanometrų skersmens ir 0,2-25 mikrometrų ilgio, tuščiaviduriai.
Sandara
Mikrovamzdeliai sudaryti iš baltymo tubulino, kuris yra α ir β struktūros. Fromuojantis mikrotubulei, tubulino molekulės jungiasi po dvi ir sudaro dimerus, kurie bendrame vamzdelyje išsidėstę eilutėmis. α tubulinas visada prisijungia prie β tubulino. Mikrovamzdelį sudaro 13 iš tubulino dimerų sudarytų eilučių, kurios supa tuščiavidurę šerdį.
Mikrovamzdelių susidarymą ląstelėse kontroliuoja centrosomos (mikrovamzdelių reguliavimo centrai).
Kaip energijos šaltinį mikrovamzdeliai naudoja GTP (analogija ATP molekulėms). Prisijungęs prie bendro vamzdelio tubulinas pakeičia prie jo prisikabinusią GDP molekulę į GTP ir netrukus ją hidrolizuoja. Dėl šios hidrolizės, tubulinas linkęs disocijuoti nuo mikrotubulės, tačiau hidrolizė vyksta lėčiau nei jungimasis į vamzdelį.
Funkcijos
left|thumb|250px|[[dumbliai|Dumblių žiuželiai (pjūvis) – sudaryti iš mikrovamzdelių ir motorinių baltymų]]
Susiję motoriniai baltymai
right|thumb|250px|Mikrotubulė su prisikabinusiu kinezinu Motoriniai baltymai, veikiantys kartu su mikrotubulėmis:
Corpus delicti
Corpus delicti ( - kūnas, delictum - pažeidimas):
Kvintas Fabijus Maksimas Rulianas
Marko Fabijaus Ambusto sūnus. Pirmą kartą Livijaus aprašomas kaip diktatoriaus Lucijaus Papirijaus Kursoriaus dešinioji ranka trečiajame kare su samnitais, 325 m. pr. m. e. drąsiai sumušęs juos prie Imbrinijaus. Veikdamas be diktatoriaus žinios, jis sukėlė jo pyktį. Iš Livijaus aprašymo matyti, kad Kursoriaus reikalavimo nubausti Rulianą nepalaikė nei Senatas, nei paprasti žmonės, tačiau tuo pačiu Senatas nemanė esant protinga šitokiu būdu paneigti diktatoriaus autoritetą. Galiausiai suprasdamas susidariusią padėtį, Rulianas puolė Kursoriui po kojomis ir paprašė atleidimo. Taip baigėsi šis epizodas.
315 m. pr. m. e. Rulianas pats iškyla kaip diktatorius. Apgulė Satikulą, bet pralaimėjo samnitams ties Lautulais (dab. Teračina). 310 m. pr. m. e. apgynė nuo etruskų Sutrijus ir, nepaisydamas Senato draudimo, nusekė paskui besitraukiančią kariuomenę į Kiminijos mišką, kuris skyrė Romą ir Etruriją, ir išblaškė etruskų būrius. 308 m. pr. m. e., tapęs konsulu trečią kartą, užėmė Peruziją (dab. Perudža) ir Nukeriją Alfaterną (dab. Nočera Inferiorė).
304 m. pr. m. e. tapo cenzoriumi.
Konsulaudamas ketvirtą kartą, nugalėjo samnitus ties Tifernu (dab. Čita di Kastelas). 295 m. pr. m. e., išrinktas konsulu paskutinį kartą, sutriuškino dvigubai didesnę už romėnų jungtinę etruskų, samnitų ir galų kariuomenę lemiamame Sentino mūšyje, iš esmės palauždamas žymesnį samnitų pasipriešinimą Trečiajame kare.
Kvinto Fabijaus Maksimo Gurgo tėvas, Fabijaus Maksimo Kunktatoriaus prosenelis.
Agu kalnas
thumb|right|250px|Agu kalnas Agu  – kalnas Vakarų Afrikoje, Togo teritorijoje.
Agu kalno aukštis – 968 m virš jūros lygio. Tai aukščiausia Togo ir Atakoros kalnyno vieta, ji yra pietvakarinėje šalies dalyje, netoli sienos su Gana, į pietryčius nuo Kpalimės. Anksčiau šis kalnas buvo vadinamas Baumanu.
Matiekai
Matiekai – kaimas Rokiškio rajono savivaldybėje, 7 km nuo Obelių. Netoliese anksčiau buvo ir Matiekai II.
Kamastos piliakalnis
Kamastos piliakalnis, dar žinomas kaip Švedų kalnas, Bubka – piliakalnis Molėtų rajono savivaldybės teritorijoje, į vakarus nuo Kamastos, Giedraičių seniūnija. Pasiekiamas iš plento Tumenčiznoje pasukus į dešinę šiaurėn, Užugiriuose pasukus į kairę šiaurės vakarų kryptimi link Vėdarų, juose, už nuolat negyvenamos sodybos kairėje, pavažiavus į dešinę šiaurės rytų kryptimi pro sodybą vos žymiu lauko keliuku palei žemas paežerės pievas 700 m – yra 30 m į dešinę pietuose nuo šio keliuko, prieš jam įlendant į jauną alksnyną, už alksniais apaugusio griovio.
Piliakalnis
Piliakalnis įrengtas Kamastos ežero vakariniame krašte esančios pelkės šiaurės vakarų krašte, atskiroje kalvoje. Aikštelė ovali, pailga šiaurės – pietų kryptimi, 36x25 m dydžio, iki 0,5 m aukštesniu rytiniu kraštu. Šlaitai vidutinio statumo, 4 m aukščio.
Vakarų papėdėje XX a. iškastas griovys, rytinis piliakalnio kraštas suardytas karjero, pats piliakalnis apardytas arimų, pietvakarinis šlaitas – lapių urvų. Piliakalnis apaugęs lapuočiais.
Pastaba: Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną
Kalvadosas
thumb|200px|Pays d’Auge regiono kalvadosas Kalvadosas (, pagal Prancūzijos Kalvadoso departamento pavadinimą) – iš sidro (obuolių vyno) distiliacijos būdu gaminamas alkoholinis gėrimas (paprastai 40-45 % alkoholio tūrio). Tai obuolių brendis, kilęs iš Žemutinės Normandijos (regiono).
Istorija
Normandijos regiono obelų sodai yra minimi nuo VIII amžiaus. Pirmąjį žinomą obuolių sidro distiliavimą, datuojamą 1553 m., atliko Kotanteno (Cotentin) bajoras Gilles de Gouberville. 1600 m. susikūrė pirmoji sidro distiliuotojų gildija. XVII amžiuje tradicinio sidro gamyba plėtėsi, tačiau dėl didelių mokesčių ir tiesioginių draudimų obuolių brendis paplito tik Normadijos, Bretanės ir Meno provincijose (Prancūzijos šiaurės vakarai). Kai Prancūzijos revoliucijos metu, pertvarkant šalies administracinį suskirstymą, buvo sukurtas Kalvadoso (Calvados) departamentas, obuolių sidro distiliatas jau buvo gerai žinomas tuo pačiu pavadinimu. XIX amžiuje pradėta pramoninė kalvadoso gamyba, šis gėrimas tapo madingas tarp darbininkų. XIX a. pabaigoje, filokseros epidemijai nuniokojus vynogynus, kalvadosas išgyveno savąjį aukso amžių.
Kilmės apsaugos taisyklės (Appellation d’origine contrôlée, AOC) kalvadosui pradėtos taikyti nuo 1942 m. Po II pasaulinio karo daugelis kalvadoso gamybos įmonių buvo pertvarkytos, ypač Pays d’Auge regione, paplito šiuolaikinis ūkininkavimas pramoniniais būdais. Kilmės taisyklės buvo tikslinamos 1984 ir 1996 metais, 1991 m. oficialų pripažinimą gavo pommeau (nefermentuotų obuolių sulčių ir kalvadoso mišinys, brandintas ąžuolo statinėse), o 1997 m. įteisintas naujas Domfront regionas (gaminantis kalvadosą iš sidro, kurio 30 % sudaro kriaušių sultys).
Gamyba
Gaminamas maždaug iš 50 skirtingų veislių obuolių: šie surenkami ankstyvą rudenį, paskui subrandinami, iš jų išspaudžiamos sultys, iš kurių daromas sidras (maždaug 5 % stiprumo). Vėliau atitinkami sidrai distiliuojami ir brandinami ąžuolo statinėse ne trumpiau 2 metų. Kuo gėrimas ilgiau brandinamas, tuo švelnesnį skonį jis įgauna.
thumb|Dvigubos distiliacijos aparatas
Pagal kalvadoso kilmės taisykles (AOC Calvados) yra leidžiama dviguba distiliacija, o pagal AOC Calvados Pays d’Auge – dviguba distiliacija privaloma.
Gamybos regionai ir teisinis statusas
thumb|Kalvadoso gamybos regionas
Kalvadoso gamybą reguliuoja valstybiniai standartai, tiesa, ne tokie griežti, kaip, pvz., konjako ar armanjako.
Skiriami 3 kalvadoso kilmės regionai (appellations):
Amžiaus žymės
Laikas, kurį kalvadosas buvo brandintas, yra žymimas etiketėse, galimas žymėjimas specialiais simboliais arba metų skaičiumi, žymėjimas reiškia jauniausią gėrimo dalį (jei gėrimas maišytas iš skirtingo amžiaus kalvadosų). Pagrindiniai simboliai:
Vartojimas
Kalvadosas gali būti geriamas grynas, su ledu, kaip aperityvas, po valgio, su kava, maišomas į kokteilius. Kalvadosas tinka prie sūrio, šokolado, desertų, grietinėlės ir ledų.